Szám: 1-8/2014. 14. sz. napirendi pont anyaga

**Előterjesztés**

Zalaszentgrót Városi Önkormányzat Képviselő-testületének

2014. július 24-i, rendes ülésére

**Tárgy:** Forrás kiegészítés biztosítása a mezőgazdasági közmunkaprogram keretében beszerzendő eszközök megvásárlásához

**Tisztelt Képviselő-testület!**

Zalaszentgrót Város Önkormányzata sikeresen pályázott a 2014. 03.01-én indult Kistérségi Startmunka mintaprogram mezőgazdasági programelemére.

A pályázat beadásával egyidejűleg a bérköltség 20%-át kitevő összeget beruházási költségként teljes részletességgel meg kellett tervezni. A pályázat beadásakor műtrágyaszóró és talajmaró munkagépek vásárlását is beterveztük, az akkori árak alapján összesen bruttó 533.400.- Ft összegben. A napjainkban kért árajánlatok alapján a két munkagép beszerzése összesen bruttó 688.848.- Ft-ot tesz ki, melyhez térítésmentesen kardántengelyt adnak.

A munkagépek megvásárlásához kiegészítő forrást kell biztosítani 155.448.- Ft összegben, melyre az önkormányzat 2014. évi költségvetése általános fejlesztési tartalékának egy része nyújthat fedezetet.

Amennyiben a műtrágyaszórót és a talajmarót forrás hiányában nem tudjuk megvásárolni, nem igényelhetjük meg a beszerzésükre nyújtandó támogatási összeget sem.

A Gazdasági és Városfejlesztési Bizottság az előterjesztést a 2014. július 18-i ülésén megtárgyalta, a 61/2014. (VII. 18.) számú határozatával elfogadta, és a Képviselő-testületnek elfogadásra javasolja.

Kérem, a Tisztelt Képviselő-testületet, hogy az előterjesztést tárgyalja meg és az alábbi határozati javaslatot fogadja el.

**Határozati javaslat:**

Zalaszentgrót Város Önkormányzatának Képviselő-testülete úgy dönt, hogy a Kistérségi Startmunka mintaprogram mezőgazdasági programelem megvalósításához szükséges műtrágyaszóró és talajmaró munkaeszközök beszerzési összegének kiegészítésére 155.448.- Ft-ot biztosít az önkormányzat 2014. évi költségvetése általános fejlesztési tartalékának terhére.

A Képviselő-testület felhatalmazza a polgármestert a munkaeszközök beszerzésére.

**Határidő:** 2014.augusztus 31.

**Felelős:** Baracskai József polgármester

Zalaszentgrót, 2014. július 18.

Baracskai József

polgármester

A határozati javaslat a törvényességi előírásnak megfelel.

dr. Simon Beáta

jegyző